NKS Oslo fylke

Kløvertur om Grefsen og osteprodusenten Synnøve Finden, 3. mars kl 18.00 - Grefsen, Kjelsås og omegn sanitetsforening
2026-03-03 18:00 (Europe/Oslo) | Den gamle brannstasjonen, Nordhagaveien 1, Nordhagaveien 1, Oslo, 0491, Norway
Grefsen, Kjelsås og omegn sanitetsforening inviterer til Kløvertur 3. mars.
Hva har Grefsen brannstasjon og Synnøve Finden med hverandre å gjøre? Jo, begge holdt til på Grefsen. Osloguide Linda Grey kommer og forteller historien om osteprodusenten som klarte seg i konkurranse med Tine. Turen går forbi steder hvor hun holdt til. Vi serverer kaffe og saft.
Oppmøte: Den gamle brannstasjonen i Nordhagaveien 1.
TA MED KOPP!
Turen er for alle. Velkommen!
Turen er et samarbeid mellom Kjelsås idrettslag, historielagene på Grefsen/Kjelsås/Nydalen og Tåsen/Nordberg/Ullevål og Grefsen og Kjelsås sanitetsforening.

Årsmøte og påfølgende bokklubb 25. februar i Gamle Oslo sanitetsforening
2026-02-25 18:00 - 20:30 | Interkulturelt Museum, Tøyenbekken 5, Oslo, 0188, Norway
Årsmøte i Gamle Oslo sanitetsforening med bokklubb sesong 5, onsdag 25. februar kl 18.00
Innkalling og dagsorden vil bli sendt ut i egen epost, og sakspapirer vil bli sendt ut en uke før møtet. Møtet er åpent for alle medlemmer og interesserte. Kun GOS medlemmer har stemmerett. Har du innspill du ønsker skal tas opp, send oss innen 11. februar på e-post: gamleoslo.nks@gmail.com
På årsmøtet skal vi gå gjennom året som har vært, og ha valg. Vi trenger gjerne to nye styremedlemmer og også en ny delegat fra Gamle Oslo som kan være med i styret til Omsorg og beredskaps gruppen. Kan dette være deg? Ingen forkunnskaper nødvendig for vervene, opplæring vil bli gitt. Det viktigste er interesse for sanitetsforeningen, kanskje er det en aktivitet du brenner for eller ønsker å engasjere deg i, eller rett og slett bare er nysgjerrig? Si fra!
Ønsker du være vår delegat i Oslo Beredskapsgruppe (OBG) holder det med interesse for beredskap, og at vi som sanitetsforeninger er en del av Oslos beredskap når det gjelder! Opplæring og kursing i OBG vil bli gitt.
Når: onsdag 25.februar kl 18.00 – 19.00 (årsmøte), og kl 19.00 – 20.30 Bokklubb
Hvor: Interkulturelt museum, Tøyenbekken 5, Grønland
Se også Facebook-event.
Årsmøtet starter kl.18:00 Dørene åpner kl.17:30. Kaffe, te, enkel servering.
Etter gjennomgangen av det formelle i årsmøte tar vi en rask pause, og så er alle invitert til å delta i vår feministiske bokklubb kl.19-20:30
Gamle Oslo N.K.S. Bokklubb | Facebook

Årsmøte 25. februar i Grefsen, Kjelsås og omegn sanitetsforening
2026-02-25 18:00 | Storstua, Grefsentunet 2, Grefsentunet 2, Oslo, 0488, Norway
Årsmøte Grefsen, Kjelsås og omegn sanitetsforening, 25. februar 2026
Det er årsmøte i Grefsen, Kjelsås og omegn sanitetsforening onsdag 25. februar kl 1800 i Storstua på Grefsentunet 2.
Etter avholdt årsmøte vil vi få vite mer om dette:
Hvor mange gater er Karl Johan? Hvem er Christian Schous vei oppkalt etter, og hvor lang tid tok det egentlig før Grefsenveien ble ferdig? Hvorfor i all verden fikk offiserer som nekta å sverge troskap til Kongen og reiste ut og kjempa for andre land, store gater oppkalt etter seg på Grünerløkka?
Dette, og mye annet som du ikke visste at du lurte på, får du svar på når verdens eneste gatebildetekstforfatter kommer og snakker om gater og veier og sånn.
Stein Erik Kirkebøen skal bevise at det er mer gøyalt med og om gatene våre enn du aner!
Vel møtt!

Kløvertur fra Bygdøy til Skøyen - 22. februar, arrangert av Oslo sanitetsforening
2026-02-22 12:00 - 14:00 | Huk bussholdeplass, Oslo, 0287, Norway
Kløvertur fra Bygdøy til Skøyen, søndag 22. februar kl 12.00 – 14.00
Bli med på en hyggelig tur gjennom naturskjønne Bygdøy! Vi går fra Huk til Skøyen langs fine turveier, omgitt av vakker natur og frisk luft. Dette er en enkel og sosial tur som passer for alle.
Praktisk informasjon:
– Møtested: Huk bussholdeplass klokka 12. Buss 30
– Varighet: Ca. 2 timer
– Vanskelighetsgrad: Enkel ☘️
– Ta med matpakke og drikke, så tar vi en liten pause underveis.
– Brodder eller piggsko kan bli nødvendig.
For å melde deg på, vennligst send en SMS til turleder Tona på nummer 951 30 504.
Velkommen fra Oslo sanitetsforening

Multimediafilm om kortreist ferie fra Lindesnes til Rondane 17. februar - Blindern og Vinderen sanitetsforening
2026-02-17 18:00 | Villa Ly, Tennisveien 2G, Tennisveien 2 G, Oslo, 0777, Norway
Blindern og Vinderen sanitetsforening inviterer til visning av multimediafilm om kortreist ferie fra Lindesnes til Rondane
Når: Tirsdag 17. februar kl 18
Sted: Villa Ly i Tennisveien 2G
Det blir det ikke temamøte om beredskap som annonsert før jul, men en multimediafilm om kortreist ferie fra Lindesnes til Rondane, fremført av naturfotograf Svein Holo. Det blir et «feelgoodmøte» med litt å bite i.
Kr 50 for medlemmer og kr 100 for ikke medlemmer. Vipps #12753.

Fastelavns- og søndagskafe 15. februar i Høybråten sanitetsforening
2026-02-15 13:00 - 15:00 | Bergtunveien 7 b, Oslo, 1087, Norway
Høybråten sanitetsforening inviterer til Fastelavns- og søndagskafe 15. februar kl 13.00 – 15.00.
Vi selger kaffe, boller med krem og fastelavnsris (hvis vi har igjen 😀) Store og små er velkomne til Huset Vårt i Bergtunveien 7 b, Oslo.

Fastelavnssøndag 15. februar på Interkulturelt museum, arrangert av Gamle Oslo sanitetsforening
2026-02-15 11:00 - 16:00 | Interkulturelt Museum, Tøyenbekken 5, Oslo, 0188, Norway
Fastelavnssøndag 15. februar kl 11.00 – 16.00 på Interkulturelt museum.
Siden Gamle Oslo sanitetsforenings begynnelse har vi vært med å lage fastelavnssøndag på Interkulturelt museum.
Se https://www.oslomuseum.no/arkiv/gjentakende-arrangementer/fastelavn/
Mange lokale barnefamilier, besteforeldre, tanter og onkler tar med seg barn og unge til museet denne dagen til en skikkelig koselig søndag. Kafeen har deilige fastelavnsboller og Sanitetsforeningen stiller med ris og fjær, og barna får lage sine egne ris.
Vi trenger 5-8 frivillige fordelt utover søndagen. Super anledning bli kjent med andre GOS’ere, møte andre fra nabolaget og ta del i en fin tradisjon. Du kan og gjerne komme med eget barn, tantebarn eller barnebarn. Erfarne medlemmer viser vei.
Hva: Fastelavnssøndag på museet, binding – aktivitet: vi viser barna hvordan, barna lager egne ris med fjær!
Se https://www.oslomuseum.no/arkiv/gjentakende-arrangementer/fastelavn/

Fastelavnsris - her er utsalgsstedene i Oslo! Kampanjen avsluttes 15. februar!
2026-02-15 09:00 - 17:00 | Oslo, Oslo, 0028, Norway
Kjøp fastelavnsris, inntektene går til kvinnehelseforskning, i år med fokus på yngre kvinners helse.
HER ER UTSALGSSTEDENE – OPPDATERT PER 8. FEBRUAR!
Salget av fastelavnsris har bidratt til ny kunnskap, bygget forskningsmiljøer og gjort at forskning tas videre og brukes i praksis.
I år har sanitetskvinner og frivillige i Oslo bundet 6.100 fastelavnsris. Og de neste ukene vil de ni lokalforeningene selge fastelavnsris over hele byen. Over finner du oversikt over hvor og når. Løp og kjøp for å bidra til dette viktige arbeidet!
Kampanjen avsluttes 15. februar.
Les mer her.

"Strikk og skravl" 13. februar i Høybråten sanitetsforening
2026-02-13 19:00 | Bergtunveien 7 b, Oslo, 1087, Norway
Høybråten sanitetsforening arrangerer «Strikk og skravl», 13. februar kl 19.00 i «Huset vårt», Bergtunveien 7 b.
Kom med eller uten håndarbeid – åpent for alle. Vi holder kaffe og noe snacks. Ta med egen drikke utover dette – vi lar skravla gå – har du en liten gevinst til ett lite lotteri er det flott! Bergtunveien 7 b.

Vil du bli bedre i norsk? Do you want to improve your Norwegian? Språkkafe hver mandag i Grefsen og Kjelsås sanitetsforening
2026-02-09 17:00 - 19:00 | Deichman Torshov, Sandaker senter, Deichman Torshov, Sandakerveien 59, 0477 Oslo, Oslo, 0477, Norway
Vil du bli bedre i norsk? Do you want to improve your Norwegian? Språkkafe hver mandag på Deichman Torshov!
Øv deg på å snakke norsk sammen med frivillige fra Grefsen, Kjelsås og omegn Sanitetsforening. Språkkafeen er åpen for alle som ønsker å praktisere norsk og treffe hyggelige folk over en kopp kaffe eller te og enkel servering.
Gratis, og ingen registrering.
Practice your Norwegian alongside volunteers from the Grefsen, Kjelsås og omegn Sanitetsforening. The language café is open to everyone who wish to improve their Norwegian and meet nice people over a cup of coffee or tea.
The language cafè is free and there is no need to register in advance.
Språkkafeen på Deichman Torshov er hver mandag 17.00-19.00. / The language café at Deichman Torshov takes place every Monday at 17:00-19:00.
Velkommen! Welcome!

Salg av fastelavnsris lørdag 7. februar på Oslo City, arrangert av Gamle Oslo Sanitetsforening
2026-02-07 11:00 - 16:00 | Oslo City, Stenersgate 1, Oslo, 0050, Norway
Salg av fastelavnsris lørdag 7. februar kl 11.00 – 16.00 på Oslo City
Gamle Oslo sanitetsforening selger fastelavnsris lørdag 7.februar i Oslos storstue, Oslo City, til vi ikke har flere!
I fjor stod vi rett ved rulletrappen og var veldig synlige.
Det var mange glade folk som ønsket støtte kvinnehelseforskning, og andre som var nysgjerrige og aldri hadde sett slike buketter før.
Vi var enige at det var særs vellykket, og ser frem til å kunne være der i år også.
Bli med! Mye mer gøy å gjøre det sammen!
Se Facebook-event.
Vi møtes på Interkulturelt Museum kl.11 og bærer risene med oss til Oslo City.
Bli med det du har mulighet til 11-13, 12:30-14:30, 14-16

Fastelavnsbinding i Gamle Oslo sanitetsforening 5. februar - vi pynter ris med fjær
2026-02-05 14:00 - 17:00 | Interkulturelt Museum, Tøyenbekken 5, Oslo, 0188, Norway
Gamle Oslo sanitetsforening binder fastelavnsris med fjær 5. februar kl 14.00 – 19.00
Kom når du kan, og bli så lenge du kan og vil!
Vi setter sammen til langbord i kafeen og legger alle fjærene utover.
Vi binder ris fra kl.14 til vi er ferdige. Kom en time eller flere. Det blir kaffe, te og snacks, kan ikke love fastelavnsboller:)
Sanitetsforeningen har i 80 år bundet og solgt fastelavnsris. Inntektene fra fastelavnsris salget går til å bedre kvinners helse og til forskning på kvinnehelse. Vi i Gamle Oslo sanitetsforening har hittil gitt alt av inntekt fra fastelavnsrissalg til kvinnehelseforskning. Du kan lese mer om NKS og fastelavnsris her.
I fjor fikk vi lov til å selge ris på Oslo City, og det skal vi i år også, men vi må pynte dem først. Derfor må du ta deg en tur!
Facebook-event
Velkommen!

Årsmøte i Høybråten sanitetsforening 4. februar
2026-02-04 18:00 | Bergtunveien 7 b, Oslo, 1087, Norway
Høybråten sanitetsforening avholder årsmøte for medlemmer 4. februar kl. 18.00 Bergtunveien 7 b i «Vårt hus». Servering og lotteri – ta med gevinst!
Innkalling er sendt til alle medlemmer. Frist for innsending av forslag til årsmøtet er 19. januar.

Språkvenn - møtested for å lære seg norsk, hver tirsdag - neste gang 3. februar - arrangert av Oslo sanitetsforening
2026-02-03 19:00 - 21:00 | Solskinnsveien 12, Solskinnsveien 12
Oslo sanitetsforening arrangerer SPRÅKVENN hver tirsdag!
Tirsdager kl. 19:00-21:00 t.o.m. 2.juni (Ikke påskeuka eller røde dager)
Sted: I Solskinnsveien 12
Språkvenn er et trivelig møtested for alle som ønsker å forbedre norskkunnskapene sine. Her får deltagerne muligheten til å snakke mest mulig, lære nye ord, og øve på uttale i en avslappet og støttende atmosfære. Vi leser tekster sammen, trener på grammatikk, og har mye samtale med mye latter og god stemning.
Tilbudet er gratis og åpent for minoritetsspråklige som ønsker å lære seg norsk. Deltakerne bør kunne litt norsk, siden vi prøver å snakke norsk hele tiden.
Språkvenn krever ingen påmelding, det er bare å møte opp. I Solskinnsveien er både menn og kvinner velkomne.
Les mer her: https://osf.no/tilbud-og-aktiviteter/sprakvenn
Foto: Monica Jenssen

Kløvertur om St. Josephsøstrene 3. februar kl 18.00 - Grefsen, Kjelsås og omegn sanitetsforening
2026-02-03 18:00 | Nordhagaveien 11, Nordhagaveien 11, Oslo, 0491, Norway
Grefsen, Kjelsås og omegn sanitetsforening inviterer til Kløvertur 3. februar.
Vi møtes vi utenfor «Den gamle brannstasjonen» i Nordhagaveien 1 kl 18.00, og går bortover Brannvaktveien med stopp hos St. Josephsøstrene. Her får vi høre mer om hva St. Josephsøstrene er, hvordan hverdagen deres er og hvordan de kom til Kjelsås. Vi fortsetter til Sverre Enevolds plass eller Jupitern, og avslutter som vanlig med kaffe mm.
TA MED KOPP!
Turen er for alle. Velkommen!
Turen er et samarbeid mellom Kjelsås idrettslag, historielagene på Grefsen/Kjelsås/Nydalen og Tåsen/Nordberg/Ullevål og Grefsen og Kjelsås sanitetsforening.

Fastelavnsverksted 3. februar arrangert av Oslo sanitetsforening
2026-02-03 12:00 - 14:00 | Solskinnsveien 12, 0376 Oslo, Solskinnsveien 12
Oslo sanitetsforening arrangerer fastelavnsverksted, tirsdag 3. februar kl. 12:00-14:00 i Solskinnsveien 12
Oslo Sanitetsforening arrangerer hvert år et fastelavnsverksted der fjær og kvister forvandles til fargerike fastelavnsris. Dette er en fantastisk mulighet til å delta i en hyggelig og meningsfull tradisjon. Verkstedet er åpent for alle, og det er spesielt engasjerende for barn! Opplæring vil bli gitt, og vi serverer kaffe og te.
I år det 80 år siden Sanitetskvinnene første gang bandt de fargerike fastelavnsrisene og solgte dem til inntekt for gode formål. I år går inntekten til forskning på yngre kvinners helse.
Påmelding 3. februar: https://pameldinger.no/e/s160e3
Foto: Monica Jenssen

Støtt forskning på kvinnehelse: Groruddalen sanitetsforening lager og selger fastelavnsris, 31. januar og 1. februar
2026-01-31 10:00 - 16:00 | Grorudhuset, Grorudhuset, Martin Skatvedts vei 1, Oslo, 0950, Norway
FASTELAVNSRIS – støtt forskning på kvinnehelse. Groruddalen sanitetsforening lager og selger fastelavnsris!

Vi møtes på Grorudhuset 31. januar og 1. februar kl 10-16. Her skal vi binde 500 ris og håper mange har lyst og anledning til å hjelpe til. Inntekten går til forskning på kvinnehelse.

Meld deg på til: Liv.aass.frank@gmail.com

Vi byr på hyggelig selskap, kaffe og litt å bite i

Velkommen!

Bli med på fastelavnsbinding i Blindern og Vinderen sanitetsforening fra 27. januar - 11. februar.
2026-01-29 11:00 - 16:00 | Villa Ly, Tennisveien 2G, Tennisveien 2 G, Oslo, 0777, Norway
Fra 27. januar og frem til 11. februar binder vi fastelavnsris i Villa Ly. NB! Tirsdag 3. februar sitter vi på Vinderen-torvet og binder, hygger og selger fra kl 14.00 til kl 17.00.
Send oss gjerne en sms om tidspunkt som kan passe å bidra så vi kan forberede oss på hvor mange vi blir.

Dato
Ukedag
Klokkeslett
Sted
Kontaktperson/info

27.01
Tirsdag
11-16
Villa Ly
Turid og Anita

28.01
Onsdag
16-19:30
Villa Ly
Strikkeklubben v/Margrethe

29.01
Torsdag
11-16
Villa Ly
Turid og Anita

02.02
Mandag
11-17
Villa Ly
Turid og Anita/utkjøring av ris

03.02
Tirsdag
14-17
Vinderen
Anita

04.02
Onsdag
11-15
Villa Ly
Turid

05.02
Torsdag
11-15
Villa Ly
Turid og Anita

10.02
Tirsdag
11-15
Villa Ly
Turid

11.02
Onsdag
11-17
Villa Ly
Turid og Anita (Sjekk om nødvendig)

12.02
Torsdag
13-17
Vinderen
Anita m. flere?/Salg av risene

13.02
Fredag
13-17
Vinderen
Anita m. flere?/ Salg av risene

15.02
Søndag

Fastelavnssøndag

Kontaktpersoner:
Turid Gregersen     Mob: 95921010
Anita A. Hoff        Mob: 91853398

Vinterstrikk annenhver onsdag i Blindern og Vinderen sanitetsforening, neste gang 28. januar!
2026-01-28 17:30 - 19:30 | Villa Ly, Tennisveien 2G, Tennisveien 2 G, Oslo, 0777, Norway
Strikk og skravl i Blindern og Vinderen sanitetsforening inviterer til vinterens hyggeligste strikketreff på Slemdal. Vi serverer kaffe, te og vafler. Ta med egne prosjekter eller bli med på å strikke lapper til Ull og omtanke. Vi møtes annenhver onsdag.
Sted: Villa Ly, Tennisveien 2G, 0777 Oslo
Klokkeslett: 17.30 – 19.30
GRATIS DELTAKELSE!
Vi hjelper deg i gang om du er ny i strikkingens verden. Alle aldere er hjertelig velkommen!
Treffdatoer i vinter:
28. januar
11. februar
25. februar
14. mars
15. mars

Strikk for premature i Oslo sanitetsforening våren 2026 - første gang 27. januar. Sjekk datoer!
2026-01-27 12:00 - 14:00 | Solskinnsveien 12, Solskinnsveien 12
Strikk for premature i Oslo sanitetsforening – bli med og strikk for de aller minste!
Dato: 27.01,10.02, 24.02, 10.03, 24.03, 07.04, 21.04, 05.05, 19.05, 02.06 og 16.06
Klokkeslett 12-14
Sted: Solskinnsveien 12
Strikk for premature er en varm og inkluderende gruppe for frivillige som strikker små ullplagg og pledd til babyer innlagt på intensivavdelingen ved Ullevål sykehus. Her finner du en hyggelig møteplass med rom for alle, enten du er nybegynner eller erfaren strikker.
Oslo Sanitetsforening stiller med garn og enkel servering, så det er bare å ta med strikkelysten. Du trenger ikke å melde deg på Strikk for premature. Det er bare å komme innom.
Les mer her: https://osf.no/tilbud-og-aktiviteter/strikk-for-premature
Foto: Monica Jenssen

Åpent treff for ukrainske flyktninger hver mandag 26. januar - 16. juni i Oslo sanitetsforening
2026-01-26 16:30 - 18:30 | Solskinnsveien 12, Solskinnsveien 12
Oslo sanitetsforening arrangerer åpent treff for ukrainske flyktninger hver mandag
Tid: Mandager kl. 16:30-18:30 t.o.m. 16. juni (ikke påskeuka og rød dager)
Sted: I Solskinnsveien 12.
Hver mandag inviterer vi Ukrainske flyktninger til et gratis, sosialt og åpent treff. På treffene lager vi norsk og internasjonal mat. Vi har samtaler om for eksempel hvordan vi feirer de ulike høytidene, innføring i typiske norske idretter, vi gjør enkelt håndarbeid, puste- og avslapningsøvelser, har quiz eller ser film med relevans til Norge/Skandinavia. Vi vil alltid servere et måltid eller snacks.
Vi tilbyr barnepass til deltakere med barn. Etter treffene på mandager kan de som ønsker delta på språktrening fra kl. 18:30-19:30/20:00. OBS: Vi har ikke individuell veiledning, vi veileder ikke for eksempel i juridiske spørsmål, men vi inviterer til et sosialt og trygt treffsted.
Er det første gangen du deltar? Meld deg på ved å ta kontakt koordinator. Les mer her: https://osf.no/tilbud-og-aktiviteter/apent-treff

Kløvertur til Hovedøya 25. januar, arrangert av Oslo sanitetsforening
2026-01-25 12:00 - 14:00 | Hovedøya, Hovedøya, Oslo, 0150, Norway
Oslo sanitetsforening arrangerer Kløvertur: Vintertur til Hovedøya. søndag 25. januar kl. 12-14
Denne søndagen blir det vintertur til Hovedøya. Dette historiske stedet i Oslofjorden gir oss muligheten til å kombinere frisk luft, historie og naturskjønnhet. Hovedøya er en perle i Oslofjorden og har en historie som strekker seg tilbake til middelalderen. Øya byr på nydelige stier, historiske ruiner og vakre naturområder. Vi ser frem til å utforske øyas skjulte hjørner og lære mer om dens kulturelle arv.
Ta med matpakke og drikke, slik at vi kan kose oss med en velfortjent pause underveis. Husk å kle deg etter forholdene, og ha på godt fottøy!
Praktisk informasjon:

Møtested: Møtested Aker brygge ved Fiskertorget klokka 12:10. Båt B1 går klokka 12:20
Varighet: 2-3 timer
Vanskelighetsgrad: Enkel
Påmelding gjøres ved å sende SMS til turleder Tona på nummer 951 30 504

Les mer her.

Forfattermøte med Marta Breen 21. januar arrangert av Gamle Oslo sanitetsforening
2026-01-21 19:00 - 20:30 | Interkulturelt Museum, Tøyenbekken 5, Oslo, 0188, Norway
Gamle Oslo Sanitetsforening arrangerer forfattermøte med Marta Breen, forfatteren bak sesongens bok i bokklubben, Om Muser og Menn.
Når: Onsdag 21 januar kl 19.00 – 20.30
Sted: Interkulturelt museum, Tøyenbekken 5, 0188 Oslo
Se Facebook-event.

Frognerparken sanitetsforening inviterer til pynting av fastelavnsris over flere dager med start 19. januar kl 16.00
2026-01-19 16:00 | Solskinnsveien 12, Solskinnsveien 12
Vil du være med å pynte årets fastelavnsris? Bli med når som helst i dagene 19., 20., 27. og 28. januar, og 3. og 4. februar!
Bjørkeris med fjær har satt farge på mange tusener hjem siden Sanitetskvinnene hentet fastelavnsriset til Norge for 80 år siden. Årlig selger Sanitetskvinnene til sammen fastelavnsris for 10 – 12 millioner kroner. Hver krone går til å finansiere forskning som gir livsviktig kunnskap om kvinners helse. Veldig snart er tiden for å pynte og selge fastelavnsris. Frognerparken NKS skal pynte og selge 1100 ris.
Har du lyst til å bli med?
Vi starter pyntingen i Solskinnsveien 12 på Smestad, hvor vi låner lokale av Oslo sanitetsforening den 19. januar kl 1600. Da vil du få høre historien om Sanitetskvinnenes fastelavnsris. Kanskje kjenner du noen som har vært med helt fra begynnelsen – eller har en historie om å pynte som barn, og nå gjøre det sammen med egne barn eller barnebarn?
Vi starter pyntingen med litt bobler i glasset og lett servering. Velkommen skal du være!
Resten av pynting av ris med fjær er på følgende dager i Solskinnsveien 12:
Mandag 19. januar: Kl 16.00 – 19.30
Tirsdag 20. januar: Kl. 10.00 – 15.00 og kl. 16.00 – 19.30
Tirsdag 27. januar: Kl 10.00 – 15.00 og kl. 16.00 – 19.30
Onsdag 28. januar: Kl 10.00 – 15.00 og kl. 16.00 – 19.30
Tirsdag 3. februar: Kl 10.00 – 15.00 og kl. 16.00 – 19.30
Onsdag 4. februar: Kl 10.00 – 15.00 og kl. 16.00 – 19.30
Du er hjertelig velkommen innom når som helst disse formiddagene og ettermiddagene.
Du blir så lenge du har mulighet, om det er en time eller tre – jo flere som bidrar, jo raskere går det.
Servering av kaffe/te, frukt og mye trivelig selskap.
Vi ønsker du sender svar enten Ellen Olsson, ellen54olsson@gmail.com mobil 92 02 29 22 eller Nina Rynning, nina.rynning@outlook.com mobil 97 66 22 66.

Medlemstreff i Bygdøy Sanitetsforening, 12. januar kl 18.00 i Bygdøhus
2026-01-12 18:00 | Huk Aveny 45, Oslo, 0287, Norway
Bygdøy sanitetsforening inviterer til medlemstreff, mandag 12. januar kl 18.00 på Bygdøhus.

Det blir påfyll av garn til «Ull og omtanke «, ta med ferdige lapper så sender lokalforeningen dem inn. Du kan selvsagt ta med eget håndarbeid.

Enkel servering , lotteri og sosialt samvær.

Velkommen!

Åpent møte "Informasjon om 113", 7. januar kl. 19.00 i Høybråten sanitetsforening
2026-01-07 19:00 | Bergtunveien 7 b, Oslo, 1087, Norway
Høybråten Sanitetsforening arrangerer åpent møte 7. januar kl 19, «Informasjon om 113» på «Huset Vårt» i Bergtunveien 7b.
Hit kommer sykepleier Trine Lise Hagen fra AMK sentralen og forteller om hvordan de jobber. Hun er medisinsk operatør, så om du ringer 113 er hun en av de som du vil møte. Hun vil også gi litt tips og triks om du kommer i en nødssituasjon og trenger å kontakte dem.
Møtet er åpent for alle – så bare kom! Det blir kaffe og noe å bite i. Ta med gevinst! Velkommen!
Facebookevent: https://fb.me/e/9ygtjcrr2

Støtt julegavepakkedugnaden vår - vi er på Storo til og med 23. desember!
2025-12-23 16:00 - 20:00 | Storo Storsenter, Vitaminveien 7, Oslo, 0485, Norway
KOM PÅ STORO STORSENTER OG STØTT JULEGAVEPAKKEDUGNADEN VÅR – VI ER DER TIL OG MED 23. DESEMBER!
Sanitetskvinnene Oslo fylke inviterer til det årlige julegavepakke-prosjektet sammen med lokalforeningene i samarbeid med Storo Storsenter. I dagene fram mot jul står sanitetskvinner fra hele Oslo og hjeper kundene på Storo Senter med å pakke inn gavene de har kjøpt. Senteret betaler sanitetskvinnene for å gjøre denne jobben, og alle pengene går direkte til gaver til barn i sårbare familier.
For mange familier er julen en ekstra krevende tid. Julegaveprosjektet sørger for at barn i sårbare familier i Oslo får julegaver de både ønsker seg og trenger. Dette er gaver som skaper ekte juleglede. Har du tid og lyst til å være med på denne dugnaden kan du melde deg på her: https://julegavepakking.pameldinger.no- Vi står på Storo fra 6. desember til 23. desember hver tirsdag, onsdag og torsdag kl. 16.00-20.00, og lørdag og søndag kl. 14.00–18.00

Julemøte i Østensjø sanitetsforening
2025-12-11 18:00 - 19:00 | Manglerud Gård Treffsenter, Byggveien 15, Oslo, 0680, Norway
Julemøte 11. desember i Østensjø sanitetsforening
Østensjø sanitetsforening inviterer til julemøte 11. desember kl 18 på Manglerud Gård Treffsenter, Byggveien 15, 0680 Oslo.
Det blir servering av julemat med alkoholfri drikke, kransekake og kaffe. God stemning med sang, quiz, utlodning og kaffe. Egenandel kr 150 betales ved inngang.
Bindende påmelding til Maibritt, senest 7 desember, epost: maibrittchr@hotmail.com, SMS 959 49 649

Kanskje kommer Kongen
2025-12-10 17:00
Kanskje kommer Kongen
Frognerparken Sanitetsforening inviterer eldre i bydelen til middag og bløtkake med underholdning og lotteri på Majorstuen seniorsenter onsdag 10. desember kl 16.00.
Vi gleder oss til onsdag og ønske velkommen til beboere i bydelen!

Julegavepakking på Storo Storsenter, 6. - 23. desember 2025
2025-12-10 16:00 - 20:00 | Storo Storsenter, Vitaminveien 7, Oslo, 0485, Norway
KOM PÅ STORO STORSENTER 10. DESEMBER!
Sanitetskvinnene Oslo fylke inviterer til det årlige julegavepakke-prosjektet sammen med lokalforeningene i samarbeid med Storo Storsenter. I dagene fram mot jul står sanitetskvinner fra hele Oslo og hjeper kundene på Storo Senter med å pakke inn gavene de har kjøpt. Senteret betaler sanitetskvinnene for å gjøre denne jobben, og alle pengene går direkte til gaver til barn i sårbare familier.
For mange familier er julen en ekstra krevende tid. Julegaveprosjektet sørger for at barn i sårbare familier i Oslo får julegaver de både ønsker seg og trenger. Dette er gaver som skaper ekte juleglede. Har du tid og lyst til å være med på denne dugnaden kan du melde deg på her: https://julegavepakking.pameldinger.no- Vi står på Storo fra 6. desember til 23. desember hver tirsdag, onsdag og torsdag kl. 16.00-20.00, og lørdag og søndag kl. 14.00–18.00
